Legal Document

Category: 8

Text:
88. ΝΟΜΟΘΕΤ. ΔΙΑΤΑΓΜΑ υπ’ αριθ. 645 της 24/27 Αυγ. 1970 (ΦΕΚ Α΄ 175) Περί επιβολής κρατήσεως υπέρ της Πανελληνίου Ομοσπονδίας Πολιτικών Συνταξιούχων και Σωματείων-Μελών αυτής. ΄Αρθρ.1.-1.Επιβάλλεται μηνιαία κράτησις επί της καταβαλλομένης υπό του Δημοσίου Ταμείου συντάξεως των πολιτικών συνταξιούχων, ως ακολούθως: α)επί μηνιαίας συντάξεως μείζονος των δραχ. 1500 και μέχρι 3000, κράτησις μιας δραχμής, β)επί μηνιαίας συντάξεως δραχ. 3001-5000, κράτησις δραχ. 2, γ)επί μηνιαίας συντάξεως δραχ. 5001 και άνω, κράτησις δραχ. 3. Για την αύξηση της προβλεπόμενης από τις διατάξεις της άνω παρ. 1 κράτησης βλέπε άρθρ. 11 Νόμ. 2042/5-14 Μαΐου 1992 (ΦΕΚ Α΄75), κατωτ. αριθ. 204. (Αντί για τη σελ. 90,49(β) Σελ. 90,49(γ) Τεύχος 1310 Σελ. 49 Πολιτικές και Στρατιωτικές Συντάξεις 29.Β.α.82-88 2.Η κατά την προηγουμένην παράγραφον κράτησις παρακρατουμένη, κατά την καταβολήν της συντάξεως κατατίθεται εις την Εθνικήν Τράπεζαν της Ελλάδος, επ’ ονόματι και δια λογαριασμόν της Πανελληνίου Ομοσπονδίας Πολιτικών Συνταξιούχων. 3.Το προϊόν της κατά τ’ ανωτέρω κρατήσεως, περιέρχεται κατά 30% εις την Πανελλήνιον Ομοσπονδίαν Πολιτικών Συνταξιούχων και κατά 70% εις τα κατά πόλεις Σωματεία-Μέλη αυτής, της κατανομής εις ταύτα διενεργουμένης υπό της Πανελληνίου Ομοσπονδίας Πολιτικών Συνταξιούχων, κατά σχετικήν αναλογίαν του αριθμού των εις έκαστον Νόμον διαμενόντων πολιτικών συνταξιούχων. ΄Αρθρ.2.-Η ισχύς του παρόντος Ν.Δ/τος, άρχεται από της πρώτης του επομένου της δημοσιεύσεώς του μηνός.